Vier sterf ná motor trok trefArgieffoto Nooddienspersoneel moes Maandagaand ure lank spook om die liggame van vier mense uit ŉ wrak van ŉ motor naby Malmesbury in die Wes-Kaap te sny. Robert Daniels, ŉ woordvoerder van provinsiale nooddienste, het gesê die ongeluk het omstreeks 20:00 op die N7 buite Malmesbury, noord van Kaapstad plaasgevind. ŉ Motor en vragmotor het mekaar getref. Die oorsaak van die ongeluk is nog nie bekend nie. Die polisie sal ondersoek instel.